**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2020. február

dr. Sárközy László

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2020. február 24-ei ülésére**

**Tárgy:** Az adósságot keletkeztető ügyletekhez történő hozzájárulás részletes szabályairól szóló Korm. rendeletben meghatározottak szerinti saját bevételek, valamint a Gst. 3. § (1) bekezdése szerinti adósságot keletkeztető ügyletekből eredő fizetési kötelezettségek költségvetési évet követő három évre várható összegének meghatározása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltség

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.) 29/A. §-a, Magyarország gazdasági stabilitásáról 2011. évi CXCIV. törvény (továbbiakban: Gst.) előírásai alapján a középtávú tervezés keretein belül az alábbiakat írja elő:

„*Áht. 29/A. § A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg*

*a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és*

*b) a Gst. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek*

*a költségvetési évet követő három évre várható összegét*.”

Az önkormányzatoknak a fentiek értelmében az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben meghatározottak szerinti saját bevételeinek, valamint a Gst. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét határozatban kell megállapítania – évente – legkésőbb a költségvetési rendelet elfogadásáig.

Ennek részletes bemutatását a határozati javaslat *melléklete* tartalmazza.

Kérem a határozati javaslat elfogadását.

Balatonvilágos, 2020. február 20.

 Takács Károly

 polgármester

**Határozati javaslat:**

Balatonvilágos Község Önkormányzata Képviselő-testülete a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét az Önkormányzat adósságot keletkeztető ügyleteiből eredő fizetési kötelezettségeinek megállapításához a határozat mellékletét képező táblázat szerint jóváhagyja.

Felelős: Takács Károly polgármester

Határidő: folyamatos

**…/2020. (II. 24.) képviselő-testületi határozat melléklete**

**Balatonvilágos Község Önkormányzat saját bevételeinek részletezése az adósságot keletkeztető**

**ügyletből származó tárgyévi fizetési kötelezettség megállapításához**

**ezer Ft-ban**

|  |  |  |  |  |  |
| --- | --- | --- | --- | --- | --- |
|  | **A** | **C** | **D** | **E** | **F** |
|  | Bevételi jogcímek | **2020.** | **2021.** | **2022.** | **Összesen** |
| **1.** | Helyi adóból és a települési adóból származó bevétel  | 194.700 | 195.000  | 195.500  | 585.200 |
| **2.** | Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel  | 7.037 | 7.000 | 6.800 | 20.837 |
| **3.** | Osztalék, koncessziós díj és hozambevétel  | 0 | 0 | 0 | 0 |
| **4.** | Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel  | 0  | 0 | 0 | 0 |
| **5.** | Bírság-, pótlék- és díjbevétel  | 1000  | 1000  | 1000  | 3.000 |
| **6.** | Kezesség-, illetve garanciavállalással kapcsolatos megtérülés  | 0  | 0  | 0  |  |
| **7.** | **Saját bevételek (01+… .+06)**  | **202.737**  | **203.000**  | **203.300**  | **606.337**  |
| **8.** | **Saját bevételek (07 sor) 50%-a**  | **101.368**  | **101.500**  | **101.650**  | **303.168**  |
| **9.** | Kiadási jogcímek |  |  |  |  |
| **10.** | Hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása  | 0 | 0 | 0 | 0  |
| **11.** | A számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára  | 0 | 0 | 0 | 0  |
| **12.** | Váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke  | 0 | 0 | 0 | 0  |
| **13.** | Az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege  | 0 | 0 | 0 | 0  |
| **14.** | A visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár  | 0 | 0 | 0 | 0  |
| **15.** | A szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték  | 0 | 0 | 0 | 0  |
| **16.** | Hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege  | 0 | 0 | 0 | 0  |
| **17.** | **Fizetési kötelezettség (09+…+15)**  | **0**  | **0**  | **0**  | **0**  |
| **18.** | **Fizetési kötelezettséggel csökkentett saját bevétel (07-16)**  | **101.368**  | **101.500**  | **101.650**  | **303.168** |